Leer by Jesus hoe om in stresvolle tyd te leef - Dr Peet Vermeulen - Wapadrant
Leer by Jesus hoe om in stresvolle tyd te leef - Dr Peet Vermeulen
Laai preek teks af
Mark 1:21-39 (Skriflesing: Mark 1:32-39) Leer by Jesus hoe om in stressvolle tyd te leef.
Wat is die tempo waarteen jy leef?
Ons is nou in die tyd van die jaar wat die revolusies drasties toeneem.
1. Volgende jaar se beplanning moet reeds gedoen word
2. Al die uitstaande items op vanjaar se beplanning moet ingewerk word
3. Die eindeksamens kom drasties nader
Die resultaat is
1. Die tempo neem toe
2. Verhoudings versleg.
Dit word ‘n holderste bolder, gejaag, waarin jy somtyds bollemakiesie slaan net om by te hou. Dit bring spanning. Spanning in jou persoonlike lewe en ook in jou verhoudingslewe (gesinslewe)
Die tempo waarteen meeste van ons leef is te hoog, net te hoog.
Daar is nie spasie of genoeg spasie tussen die vrag wat jy dra en jou limiete nie.
Die spasie tussen om met krag te leef en uitputting word so vernou
dat dit byna nie meer bestaan nie.
Jy is so op die rand tussen die twee…
Dikwels is dit nié omdat jy met verkeerde dinge besig is nie.
Jy kan met goeie dinge besig wees
maar die regte dinge bly so in die slag.
Hoe weet jy of jy in die krisis modus leef?
· Geniet jy nie meer die lewe omdat jy te besig is?
· Is jy voortdurend oormoeg?
· Wys jou kinders tekens van spanning?
· Het jy oormatige skuld?
Indien jy “ja” op ‘n paar van die vrae geantwoord het,
is jy dalk in ‘n krisis modus.
Hoe gaan dit ten opsigte van die volgende:
· Ontmoet jy gereeld nuwe mense?
· Het jy en jou huweliksmaat ‘n gereelde afspraak aand?
· Eet julle as gesin gereeld lekker saam?
· Kry jy genoeg slaap?
· Het jy gereeld ‘n afdag?
Indien jy nee moet antwoord op twee of meer van die vrae is flikker die rooi ligte.
Wanneer jy in ‘n krisies modus leef, flankeer jy met ‘n ramp.
Want jy is net besig om meer dinge, al hoe vinniger te doen.
Iewers gaan jy nie meer al die balle in die lug kan hou nie.
Dit is net ‘n kwessie van tyd voor dinge in mekaar stort..
Die gevolg van so ‘n krisismodus lewe is:
jou geestelike lewe,
jou fisiese gesondheid lei skade…
Daar is gewoon net nie tyd om aan die dinge aandag te gee of daaraan te bou nie.
Jou verhoudings word afgeskeep en verdwyn
Jy word geestelik moeg en afgemat.
Jy het bloot later nie meer energie of lus om aan die geestelike te werk nie
Jy is dikwels so met die dinge van die Here besig,
dat jy nie meer met die Here self besig is nie.
Jy gaan soos ‘n robot meganies voort.- want die dinge moet klaar.
Miskien is dit vanoggend die tyd om tot stilstand te kom en te vra:
Is daar genoeg stiltetyd in jou, jou gesin se lewens?
Kom julle as gesin gereeld om die Woord van die Here by mekaar?
Kom ons kry ‘n blik in Jesus se lewe en leer iets van sy lewensritme
Mark 1 vertel sy werksritme
Jesus en sy dissipels was in Kapernaum. Die Sabbat môre vroeg is hulle tempel toe. Daar het Jesus begin om die mense te leer. Hulle was verstom oor sy leer want hy het met gesag geleer.
Die rustige tempeldiens is versteur deur ‘n man met ‘n onrein gees wat skielik tussen die mense uitgeroep het: “Wat het ons met U te doen, Jesus van Nasaret? Het U gekom om ons te verdelg? Ek weet goed wie U is; U is die Heilige van God!” (v24)
Jesus het hom skerp aangespreek en die Gees beveel om uit hom uit te gaan. Die Gees het die man stuiptrekkings laat kry, hard geskreeu en toe uit hom uitgegaan.
Die tonge was los. Die mense het gepraat. Wat gaan hier aan? Dit is ‘n nuwe leer en dit kom met gesag! Selfs die onrein geeste luister na hom…
Na die tempeldiens was die aksie nie verby nie. Die mense het saam met Jesus en die dissipels na die huis van Simon en Andreas gegaan waar Petrus se skoonmoeder siek met hoë koors gelê het. Jesus het na haar geloop, haar hand geneem en haar regop gehelp. Die koors het haar verlaat en sy het hulle bedien.
Dit was die einde van die dag maar nie die einde van Jesus se werk nie.
Die dorp was was in rep en roer…
Kom ons lees wat toe verder gebeur het:
Lees Mark 1:32-39
Jesus se bediening druk.
En die druk van buite onstaan spontaan uit die mense se nood.
Daar is soveel siekes wat gesond wil word.
Wat doen Jesus binne die druk?
Die more vroeg, toe dit nog donker was, het Hy opgestaan en buitentoe gegaan na ‘n eensame plek en daar gebid.
Jesus het ‘n ‘n stil plek op gesoek, weg van die gewoel, weg van die werk.
Hy spandeer tyd met God in gebed.
Wat die inhoud was, weet ons nie.
Heelmoontlik danksegging – vir seëninge wat hy ontvang het.
of dalk voorbidding vir sy Galelese roete wat hy aanstons sou begin.
Gebed was vir Jesus baie belangrik...
Hy het gebid:
· voor hy gedoop is (Luk 3:21)
· Voor hy die 12 apostels gekies het (Luk 6:12)
· Met die wondervoeding van 5000 (Mark 6:41)
· Voor Hy die dissipels ‘n belangrike vraag gevra het (Luk 9:18)
· Voor Hy al die vermoeides na hom uitgenooi het (Mat 11:25-30
· Voor hy die dissipels die Onse Vader geleer het (Luk 11:1)
· By Lasarus se graf (Joh 11:41,42)
· Vir Petrus voor die verloëning (Luk 22:32)
· Die nag met die instelling van die nagmaal (Mark 14:32-39)
Lees die evangelies en u sal sien dit refrein…
Leer by Jesus,
lees sy gebede en sien die intieme gesprekke met God, sy Vader
Tyd vir gesprek met God is nie iets wat vanself of maklik kom nie.
Veral in tye van hoë spoed moet dit intensioneel beplan en gedoen word.
Gebed is die skakel tussen mens en God
Dit is jou primêre kommunikasie met God
Dit is jou vernaamste manier dankie sê, verheerliking, smeeking, voorbidding te doen. (Katagismus Sondag 45)
Jy het dit so nodig…
Intussen het die dissipels ook wakker geword en na Jesus begin soek.
Daar is nood!
‘n Mens kan jou indink hoe al wat leef en beef in die omgewing
vroeg die volgende oggend in die tou kom val het, met hul siekes en siektes.
Hulle stoei om plek in die tou
Toe die dissipels Jesus gekry het, het hulle Hom vertel:
“Almal soek u.” (Mark 1:37)
Daar is baie werk! Die wemel van mense…
Dit sal wonderlik wees as u almal gesond kan maak.
Wat kan nou beter wees as om mense gesond te maak...?
Maar Jesus het gefokus.
Sy antwoord na sy gesprek my God die Vader was – ons moet gaan!
Laat ons êrens anders heengaan, na die nabygeleë dorpies toe,
sodat Ek daar kan preek,want daarvoor het Ek gekom.” (Mark 1:38b)
Tyd saam met God die Vader bring perspektief,
Dit bring wysheid.
Daar is baie dinge wat jou en my aandag vra…
Baie goeie dinge waarmee jy jou kan besig hou…
Maar wat is die regte dinge?
Wat is die dinge waarmee die Vader jou besig wil sien?
Net ons hemelse Vader kan dit aan jou openbaar…
Vir Jesus was dit hier om die roete na Galilea aan te pak
Leer van Jesus – hoe om die besige tye te bolwerk.
Stel die voorbeeld aan jou kinders
Kom saam om die Woord byeen.
Bid gereeld saam
So leer jy jou kinders wysheid.
en jy stimmuleer gesprek, verhouding tussen hulle en die Here
Gesonde families word nie gebore nie maar gemaak.
Ek sluit af
‘n Ongebalanseerde lewe werk nie mooi met die dinge wat jy afskeep nie.
Veral nie as jy God, jou vrou, jou man of jou kinders afskeep nie
“Ek het nog nooit ‘n kind hoor sê: Ek wens my pa was meer by die werk toe ek klein was nie.
Nee te sê wanneer die dinge te veel word.
Ja, te sê vir die regte dinge
Jy hoef nie allés te doen nie.
Geniet jou verhoudinge met God, jou familie, die natuur
Daar moet ‘n ritme wees van werk en rus – kyk maar na die skepping.
Leer by die Here